27/05/2013 | Administración LocalMunicipal
Noia
Secretaría
Anuncio de aprobación definitiva da modificación do regulamento da Feira Medieval do Concello de Noia

Faise público, de acordo ao establecido nos artigos 70.2, da Lei 7/1985, do 2 de abril, reguladora das bases de réxime local, e 196.1, do Real decreto 2568/1986, do 28 de novembro polo que se aproba o Regulamento de organización, funcionamento e réxime xurídico das entidades locais que, aprobada inicialmente a Modificación do Regulamento da feira medieval do Concello de Noia polo Pleno en sesión realizada o 27 de marzo de 2013, queda aprobada definitivamente ao non terse presentado ningunha reclamación ou suxestión á mesma durante o período de exposición ao público do expediente. Asemade publícase o texto íntegro desta modificación que non entrará en vigor ata que transcorra o prazo ao que se refire o artigo 70.2 da Lei 7/1985. Contra este acordo, que pon fín á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. O presente regulamento ten por obxecto regular a organización e funcionamento da Feira Medieval do de gran tradición e arraigamento no Concello Noia na que se rescata parte da historia desta Vila Medieval que se remonta ao ano 1168 coa sinatura da Carta Pobra por Paula Concepcion Fartan Lamy. O presente regulamento apróbase de conformidade co disposto nos artigos 25 da Lei 7/1985, de 2 de abril, Reguladora das Bases do Réxime Local, 1.2.º do Decreto de 17 de xuño de 1955 polo que se aproba o Regulamento de Servizos das Corporacións Locais, a Lei 7/1996, de 15 de xaneiro, de Ordenación do Comercio Detallista, a Lei 13/2010, de 17 de decembro, do Comercio Interior de Galicia, o Real Decreto 199/2010, de 26 de febreiro, polo que se regula o exercicio da venda ambulante ou non sedentaria. Así mesmo, tivéronse en conta os principios da Lei 17/2009, de 23 de novembro, sobre o libre acceso ás actividades de servizos e o seu exercicio. A Feira Medieval terá lugar o segundo ou terceiro fin de semana de xullo, de venres a domingo, ambos incluídos. No caso de coincidir neste fin de semana o día do Carme, atrasarase a fin de semana seguinte. O acceso no casco históricoe montaxe dos postos comezará o xoves ás 16:00 a 19:00 horas nas rúas Montero Ríos, Comercio e Cantón. Ás 19:30 horas, na rúa do Curro, Praza do Tapal e Praza da Constitución. O venres procederase ao acceso ao casco histórico e montaxe dos postos que non accederan ao casco histórico o xoves, e deberá quedar totalmente finalizado aos efectos de inspección polo servizos municipais, ás 12.00 horas do venres. A desmontaxe dos postos realizarase antes das 9:00h do luns. Os titulares das autorizacións municipais, procederán a retirada polos seus medios e como máximo ata as 9.00 horas do luns, de tódolos elementos que formarán parte do posto autorizado, así como materiais utilizados, balas de palla e ornamentación. Os residuos da desmontaxe será retirados polos titulares das licenzas administrativas, a súa costa dispoñendo a súa evacuación en bolsas, contedores e lugares indicados polos servizos municipais, a maior brevidade, os efectos de que os servizos municipais, comercio, accesos o Casco Histórico se restablezan integramente e con total normalidade a partir das 9.00 horas do luns. O alcalde ou concelleiro en quen delegue, aprobará anualmente un plano de situación onde se especifique as zonas susceptibles de ocupación, así como da situación das distintas actividades e dos espazos que deberán respectar os postos na súa instalación. Diferéncianse as seguintes categorías de postos e paradas: 1. Artesanía: venda de produtos e materiais elaborados artesanalmente. Cun máximo, en función das dimensións, de 80 postos.2. Alimentación: todos os produtos que promovan o pequeno comercio de venda de alimentos. Cun máximo, en función das dimensións, de 45 postos.3. Oficios: todos os artesáns que recreen oficios medievais e non se dediquen na Feira á venda de produtos. Cun máximo, en función das dimensións, de 15 postos.4. Espazos de lecer: espazos habilitados para o descanso, almorzo, e cea de familias, grupos, entidades e peñas. Por outra banda, os establecementos do casco histórico do Concello poderán colocar expositores de venda, previa solicitude e autorización por parte do Concello. Aqueles que coloquen expositores na rúa, non poden expoñer á vista mercadorías que non encaixen co propio contexto da feira ( lentes de sol, reloxería de deseño contemporáneo, bolsos ou zapatos industriais, doce, e lambetadas con envoltorios de plástico.). Polo Concello habilitaranse nas rúas López de Mendoza, Berenguel de Landoira e Sande e Lago, así como calquera outro espazo que poda ser autorizado o efecto, lugares para o almorzo, cea e descanso de familias, grupos, peñas e entidades. Os postos de venda de produtos de alimentación situaranse na rúa do Curro, nos primeiros tramos da rúa Oviedo Arce e da rúa Nova. Os postos de venda de artesanía situaranse na Rúa do Comercio, Rúa Montero Rios, Rúa do Cantón, Rúa Suárez Oviedo, Rúa Gómez Ares, Praza da Constitución e da Praza do Tapal. Ditos espazos poderán variar en función do número de postos e da dispoñibilidade de ditos espazos. Os postos non poderán situarse en accesos a edificios de uso público, establecementos comerciais e industriais. Tampouco estará permitido en lugares que dificulten os accesos á circulación peonil e entradas e saídas de emerxencia e evacuación. O adxudicatario non poderá proceder á montaxe do posto de venda ata que o representante do Concello lle sinale a localización e os límites da súa parada. A distribución e situación das paradas será competencia exclusiva do Concello, axustándose ao espazo establecido para a realización deste, e de acordo aos criterios que considere oportunos para distribuír os produtos, artigos de venda e talleres. Na medida do posible tentarase respectar as situacións solicitadas polos interesados, conforme os criterios de preferencia sinalados neste Regulamento. Os postos admitidos deberán respectar o espazo asignado a cada un. As persoas interesadas en entrar no proceso de selección para a colocación dun posto no mercado medieval deben cumprir os seguintes requisitos, presentar xunto coa solicitude a correspondente documentación acreditativa, ou declaración responsable no seu caso: 1- Ser persoa física ou xurídica, no caso de persoas físicas acompañarán DNI do solicitante, no caso de persoas xurídicas acompañaran CIF e DNI do representante, no caso de estranxeiros, acompañarase permiso de residencia e traballo. No caso de traballadores comunitarios deberán estar en posesión da tarxeta de residencia.2- Estar dada de alta no correspondente epígrafe do IAE, presentarase copia do último recibo, ou declaración responsable, no seu caso.3- Estar dado de alta no réxime correspondente da Seguridade Social, presentando documentación acreditativa ou declaración responsable.4- Ter contratada unha póliza de seguro de responsabilidade civil que cubra os riscos que puideran derivarse do exercicio da actividade, presentándose copia da póliza e recibo de pagamento.5- Cumprir tódolos requisitos que establezan as regulamentacións específicas aplicables ós produtos obxecto da venda.6- Estar en posesión do carné de manipulador de alimentos, actualizado, nos casos que proceda a venda de produtos alimenticios.7- Os vendedores ambulantes deberán cumprir no exercicio da súa actividade, a obriga de coñecer e cumprir a normativa xeral de ordenación do comercio, disciplina de mercado e protección do consumidor, e cumprir as condicións e requisitos esixidos pola normativa reguladora dos produtos que sexan obxecto da venda.8.- Lista de prezos, no seu caso, que deberá estar exposta en lugar visible e non poderá alterarse durante os días de duración da Feira.9.- Fotografía da parada e dos produtos a subministrar.10.- Ter realizado o pagamento consonte o disposto ordenanza reguladora da taxa por aproveitamento especial do dominio público municipal a través da instalación de postos durante a Feira Medieval.11.-No caso dos postos de artesanía será necesario presentar unha copia da carta de artesán/a.1.- DNI do solicitante.2.- Documento de solicitude no que se indique, número de persoas para os que se solicita a autorización, nome da familia, grupo, entidade, ou peña, persoa responsable maior de idade, día e hora e rúa de situación preferente dentro das rúas que serán habilitadas polo Concello para estes efectos. As solicitudes deberán ser presentadas no Rexistro Xeral do Concello de Noia dentro dos quince primeiros días do mes de xuño, a presentación da solicitude implica o coñecemento e aceptación íntegra da presente normativa. As solicitudes deberán efectuarse nos impresos facilitados ó respecto polo Concello que poderán retirarse o nas dependencias do Rexistro Xeral do Concello de Noia, ou descargarse da paxina web do Concello, http://www.noia.es/. A.- Postos de adxudicación directa mediante licenza previa solicitude, debendo cumprimentarse os requisitos sinalados no artigo 6 o 7 do Presente Regulamento, en función da parada de que se trate. Aplicaranse os seguintes criterios de adxudicación para os postos de artesanía alimentación e oficios, por orden decrecente: 1.- As solicitudes de venda dos produtos típicos de Noia instalados polos veciños, comerciantes e asociacións do Concello de Noia que tradicionalmente veñan instalando na feira medieval (será condición indispensable que realizasen ocupación nas últimas dúas feiras) terán prioridade na súa autorización, respectándose na medida do posible a situación do posto na última feira.2.- O produto de venda e as súas características, dando prioridade ós produtos de venda artesanal sobre o resto. Non se permitirá a instalación de postos de alimentación que teñan o mesmo obxecto de venda que os postos sometidos a poxa.3.- Evitar a excesiva reiteración dun mesmo produto en diferentes postos.4.-Engalanado da parada e vestimenta acorde coa época medieval. Aplicaranse os seguintes criterios de adxudicación para os postos de lecer.1.- Engalanado da parada e vestimenta acorde coa época medieval.2.- Orde de entrada da solicitude. No suposto de empate na aplicación dos criterios anteriores, terá preferencia na adxudicación aqueles postos que se instalasen na feira en anos anteriores. Os efectos de concesión das autorización, na segunda quincena do mes de xuño por a comisión de valoración nomeada ao efecto polo señor alcalde, formularase á vista dos criterios de adxudicación e da documentación presentada polos interesados unha proposta de adxudicación, correspondendo ao señor alcalde ou concelleiro en quen delegue a resolución definitiva das autorizacións. A valoración formulada pola Comisión, será elevada á Alcaldía, quen, no prazo máximo de 5 días ditará resolución expresa indicando, motivadamente, os postos seleccionados e os lugares onde se deberán instalar, así como os postos non seleccionados. Este acordo deberá ser notificado a cada un dos solicitantes. Así mesmo, publicarase un extracto deste acordo no Taboleiro de anuncios da casa consistorial e na páxina web municipal. Para a devolución da taxa, estarase ao previsto no art.8.1 da Ordenanza fiscal número 39, reguladora da taxa por aproveitamento especial do dominio público municipal a través da instalación de postos durante a Feira Medieval. A ordenanza reguladora da taxa por aproveitamento especial do dominio público municipal a través da instalación de postos durante a Feira Medieval determinará os postos cuxa adxudicación quedará sometida a poxa pública, que será anunciada coa suficiente antelación no BOP, nos xornais locais e na páxina web do Concello de Noia. En relación ao procedemento de licitación estarase ao establecido na ordenanza fiscal. Os servizos técnicos do Concello comprobarán que a superficie ocupada non sexa superior á adxudicada. Unha vez notificada a autorización no caso de renuncia, o/a interesado/a deberá informar ao Concello coa maior brevidade posible para así poder cubrir a praza coa lista de espera. A autorización municipal terá como mínimo o seguinte contido: a) Nome e apelidos ou denominación social, domicilio DNI/CIF do titular da autorización. b) Categoría autorizada. c) Determinación dos artigos que poden ser obxecto de comercialización, especificando as condicións particulares de hixiene ou seguridade especialmente necesarias para o caso. d) Determinación dos lugares e dimensións para os que se autoriza a ocupación. e) Referencia a obrigación de coñecer e cumprir a normativa xeral de ordenación do comercio, a disciplina do mercado e a protección do consumidor. f) Condicións particulares as que, no seu caso, quede suxeito o titular da autorización g) Período de vixencia da autorización. Os interesados que solicitasen un posto de calquera das categorías recollidas no presente regulamento e non se lles conceda autorización pasarán a formar parte dunha bolsa para cubrir as baixas ou ausencias, que se produzan. Fíxanse os seguintes horarios de apertura e peche durante os días de celebración da Feira Medieval de Noia. Apertura: 18:00 h Peche: 24:00h Apertura: 11:00 h; peche: 15:00 h. Apertura: 17:00 h, peche: 24:00h Apertura: 11:00 h; peche: 15:00 h. Apertura: 17:00 h; 24:00 h. Os horarios de apertura deberán cumprirse con puntualidade; os horarios de peche poderán ser ampliados, expresamente polo Concello, en función da afluencia de xente. O medio día a apertura e peche será opcional para os titulares das autorización. O subministro dos postos durante os días do mercado deberá de efectuarse dende as seis da mañá ata as dez horas e trinta minutos da mañá. Os postos deben ser de madeira ou, no caso contrario, estar cubertos con tecidos rústicos (liño, lenzo, tea de saco). Non estarán á vista plásticos nin materiais que non estean acorde coa festa. Os postos exteriores non poden estar cubertos de papel. Quedan totalmente prohibidas as carpas industriais, toldos de plástico e estruturas artificiais non acorde á época. Queda totalmente prohibida a venda de refrescos, auga e cervexa en todos os postos de alimentación, agás os postos adxudicados mediante poxa. Os postos deberán ocultar calquera outro elemento que resulte anacrónico. Para servir os produtos do posto non serán admitidos vasos, pratos e cubertos de plástico, polo que se utilizará vaixelas de cristal, barro ou de cartón biodegradable. Evitaranse as comidas e bebidas en plástico e aluminio. Tódalas persoas que estean no posto terán que ir vestidas con traxes axeitados á época histórica en que se ambienta a festa. A música e a ambientación dos postos terá que ser tipicamente medieval. Esíxese un depósito de lixo en cada posto de comida, acorde coa ambientación da festa ( cestos, sacos.). Os responsables terán que baleirar o lixo nos colectores municipais. Utilizaranses lámpadas de baixo consumo, candiis, velas, que non poderán estar en contacto con elementos combustibles. Queda expresamente prohibida a instalación de lámpadas halóxenas calquera que sexa a súa potencia. HOSTALARÍA: as terrazas coas cadeiras e mesas deberán cumprir os requisitos de ambientación e recreación da época, disimular o material de publicidade, así como plásticos e aluminios. Non poderán ocupar máis espazo que o asignado. Só permitirase o uso de cadeiras de madeira ou balas de palla. A música dos locais terá que ser acorde coa época na que se desenvolve a feira dende as 11:00h ata as 24:00h. A palla será recollida ao peche do local, non podendo amorearse diante dos escaparates das tendas. O mantemento das pacas de palla será responsabilidade do propietario/a do local. COMERCIOS: aqueles que coloquen expositores na rúa, non poden expoñer á vista mercadorías que non encaixen co propio contexto da feira (lentes de sol, reloxería de deseño contemporáneo, bolsos ou zapatos industriais, doce, e lambetadas con envoltorios de plástico.). Durante os días de celebración da fería medieval queda totalmente prohibido o tráfico rodado e aparcamento de vehículos de tracción mecánica, motos e bicicletas no Casco Histórico de Noia, agás servizos de seguridade, municipais, vehículos autorizados expresamente e vehículos de subministración no horario sinalado no artigo 10. Prohíbese fixar carteis ou a instalación de calquera tipo de publicidade e obrigase a retirada dos que puideran existir na zona do casco histórico delimitada dentro do perímetro da Feira Medieval. Ademais recoméndase a todos os locais comerciais que non poñan publicidade durante a celebración da feira medieval nos escaparates e portas. Durante os días de celebración da feira queda totalmente prohibido, a calquera hora, dentro do perímetro do Casco Histórico adicado a feira medieval, a ocupación de espazos que non se atopen autorizados consonte o disposto neste regulamento, con utensilios materiais ou aparellos de clase algunha. Expresamente prohíbese a ocupación dos espazos de tránsito peonil ou calquera outro mobiliario que poda obstaculizar o e circulación polo perímetro da feira. Os adxudicatarios terán dereito ao exercicio da actividade, de acordo co establecido nas presentes bases. O Concello proporcionará puntos de auga e luz abondo para que os adxudicatarios desenvolvan a súa actividade. As zonas onde se desenvolven as actividades da feira medieval dispoñerán da correspondente vixilancia co obxecto de facilitar o mellor desenvolvemento do evento e a cobertura dun seguro de responsabilidade civil de acordo con este, sen prexuízo doutras medidas que se poidan adoptar por parte dos participantes para unha maior cobertura. Os adxudicatarios deberán de instalar o posto de venda na parcela adxudicada, quedando prohibido calquera traspaso ou cesión de dereitos. A decoración e o contido deste deberán respectar os produtos e materiais indicados na solicitude e sempre acorde coa época medieval. Os adxudicatarios deberán ter para cos usuarios un trato afable, cordial e respectuoso. Os prezos dos produtos non se alterarán ao longo do día. Non se poderán cobrar prezos abusivos nin modificar a calidade do produto de venda. O cartel coa lista de prezos deberá estar á vista. Os adxudicatarios respectarán os horarios de apertura, peche, subministración, montaxe e desmontaxe da feira, do mercado Os adxudicatarios están obrigados ao cumprimento das disposicións vixentes en materia de protección de industria, en materia laboral, da seguridade social e hixiene no traballo. Os adxudicatarios deberán de comprometerse a que unha vez rematado o período de vixencia da autorización e desmontado do posto, a parcela deberá quedar nas mesmas condicións que ao principio da actividade. No horario de apertura do mercado os adxudicatarios deberán caracterizarse de acordo coa época medieval, non sendo admitidas vestiduras doutro tipo. Os postos de alimentación poden optar por ofrecer ata un máximo de catro tipos de produtos propios da cociña tradicional galega, quedando prohibida a venda de bocadillos, sándwich e tortillas ou similares. Constitúen infraccións á presente ordenanza as seguintes condutas, que se clasificarán en leves, graves e moi graves. A) Serán faltas leves: - A falta de ornato ou limpeza das instalacións e da súa zona circundante, e non depositar o lixo nos colectores instalados ao efecto. - Instalar o posto ou expositor fora do lugar sinalado para tal fin, sempre e cando non prexudique a un terceiro nin altere o normal desenvolvemento da feira. - Non respectar os horarios establecidos polo Concello para a feira. - Non ter á vista a autorización municipal de venda ambulante en vigor. - Instalar unha decoración non acorde coa época medieval. - Alterar a calidade dos produtos ofrecidos en venda ao longo do día. - Calquera outra conduta prohibida no presente regulamento e non prevista expresamente coma infracción grave ou moi grave. B) Serán faltas graves: - A reiteración por dúas faltas leves. - Non cumprir as normas de seguridade. - A venda de produtos distintos dos autorizados. - Non acreditar mediante factura ou autorización correspondente, a procedencia de mercadoría. - A desobediencia das instrucións particulares de bo goberno, transmitidas polos axentes da autoridade, ou incumprir as normas de orde e indicacións da Policía Municipal. - Non reunir algún dos requisitos para o exercicio da venda ambulante. - Fixar carteis ou instalar publicidade nos postos. - Alterar o prezo dos produtos o longo do día. - Exercicio da venda por persoa non autorizada. - Non prestar un trato afable, cordial e respectuoso cos usuarios. - Non deixar o espazo público, parcela adxudicada, nas mesmas condicións que estaba antes da instalación. C) Serán faltas moi graves: - A reiteración por dúas veces de faltas graves. - O exercicio da actividade por persoa diferente da autorizada ou do seu suplente. - A información e publicidade que induza a engano ou confusión. - A negativa ou resistencia a subministrar datos ou facilitar a información requirida polas autoridades competentes, así como o subministro de información inexacta ou documentación falsa. - A venda de produtos non autorizados. - A instalación de postos ou expositores sen autorización ou fora de recinto acoutado para a feira. - Causar prexuízo a terceiro pola instalación do posto ou alterando o normal desenvolvemento do feira. - Causar danos ao pavimento ou mobiliario público. Aplicaranse as sancións por infraccións da presente ordenanza: 1- Por faltas leves multa de 50 a 750 euros.2- Por faltas graves multa de 750,01 a 1500 euros.3- Por faltas moi graves: - Multa de 1500,01 a 3000 euros - Suspensión ou revogación da autorización. - Comiso da mercadoría nos casos de venda de produtos non autorizados. - Corresponde ao señor alcalde/presidente ou concelleiro no que delegue, a imposición de multas e demais sancións. As sancións imporanse entendendo aos seguintes criterios:. A gravidade da infracción. O prexuízo causado. A reincidencia. A intencionalidade En todos os casos de suposta infracción establecidos nos artigos anteriores poderase, ao tempo de apreciarse a súa comisión, reter cautelarmente a autorización, en tanto se tramite o expediente correspondente e se resolva definitivamente a sanción a aplicar. A retención cautelar significara a prohibición de exercer a actividade. Para a determinación das infraccións e a imposición das sancións previstas nesta ordenanza, no exercicio das competencias municipais, será de aplicación o RD1398/1993 de 4 de agosto, polo que se aproba o regulamento do procedemento para o exercicio da potestade sancionadora; a Lei 30/1992 de 26 de novembro, reguladora do réxime xurídico das administracións públicas e do procedemento administrativo común, e demais normas concordantes. Todo elo sen perxuizo das competencias sancionadoras que corresponden a Comunidade Autónoma en virtude do establecido na Lei 7/1996, de 15 de xaneiro do Comercio Minorista e da Lei 13/2010 do Comercio Interior de Galicia. A entrada en vigor desta ordenanza será tras a súa publicación no BOP da Coruña e unha vez transcorrido o prazo establecido no art.65.2 da Lei 7/1985, de 2 de abril, Reguladora das Bases de Réxime Local.>> Noia, 20 de maio de 2013. O alcalde. Asdo. Rafael García Guerrero.